b'\n_START_ARTICLE_\nSakari Aarniala\n_START_PARAGRAPH_\nMaunu Aukusti Sakari Aarniala (vuoteen 1935 Andelin, s. 7. tammikuuta 1914 Helsinki) oli suomalainen pika- ja keskimatkojen juoksija. _NEWLINE_Sakari Aarniala voitti 800 metrin juoksun Suomen mestaruuden vuosina 1942 ja 1944. H\xc3\xa4n voitti matkalla my\xc3\xb6s hopeaa vuonna 1943 ja 1945. 400 metrill\xc3\xa4 Aarniala ei voittanut mestaruuksia, mutta oli SM-hopealla vuosina 1938, 1940 ja 1942 sek\xc3\xa4 pronssilla 1937. _NEWLINE_400 metrin enn\xc3\xa4tyksens\xc3\xa4 49,7 Aarniala juoksi Viipurissa vuonna 1937 ja 800 metrill\xc3\xa4 1.54,2 Helsingiss\xc3\xa4 vuonna 1942. Seuratasolla h\xc3\xa4n edusti Helsingin Kisa-Veikkoja. Aarnialalla oli my\xc3\xb6s maaotteluedustuksia. My\xc3\xb6hemmin h\xc3\xa4n toimi muun muassa Helsingin olympiakisojen yleisurheilun olympiatoimikunnan sihteerin\xc3\xa4._NEWLINE_Aarnialalle my\xc3\xb6nnettiin vuonna 1974 kultainen Pro Helsinki -ansiomerkki numero 28.'